Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. KUNSILL TAL-UNJONI EWROPEA MT Brussell, 9 ta' Frar 2010 EUCO 4/10 (Presse 41) (OR. en) Il-Kunsill Ewropew jaħtar lill-Kummissjoni l-ġdida Il-Kunsill Ewropew, wara approvazzjoni mill-Parlament Ewropew illum, ħatar Kummissjoni Ewropea ġdida għall-perijodu mill-10 ta' Frar 2010 sal-31 ta' Ottubru 2014 1 . F'konformità mad-Deċiżjoni, li ser issir effettiva fl-10 ta' Frar, dawn li ġejjin huma maħtura membri tal-Kummissjoni: bħala President: José Manuel Durão Barroso (Portugall) bħala membru, Viċi-President, skont l-Artikolu 18(4) tat-Trattat dwar l-Unjoni Ewropea: Catherine Ashton (Renju Unit), Rappreżentant Għoli tal-Unjoni għall-Affarijiet Barranin u l-Politika ta' Sigurtà: bħala membri: Joaquín Almunia Amann (Spanja) László Andor (Ungerija) Michel Barnier (Franza) Dacian Cioloş (Rumanija) John Dalli (Malta) Maria Damanaki (Greċja) Karel De Gucht (Belġju) Štefan Füle (Repubblika Ċeka) Máire Geoghegan-Quinn (Irlanda) Kristalina Georgieva (Bulgarija) Johannes Hahn (Awstrija) Connie Hedegaard (Danimarka) Siim Kallas (Estonja) Neelie Kroes (Il-Pajjiżi l-Baxxi) Janusz Lewandowski (Polonja) Cecilia Malmström (Svezja) Günther H. Oettinger (Ġermanja) Andris Piebalgs (Latvja) Janez Potočnik (Slovenja) Viviane Reding (Lussemburgu) Olli Rehn (Finlandja) Maroš Šefčovič (Slovakkja) Algirdas Gediminas Šemeta (Litwanja) Antonio Tajani (Italja) Androulla Vassiliou (Ċipru) It-Trattat dwar l-Unjoni Ewropea jipprevedi li: "Il-President, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-membri l-oħrajn tal-Kummissjoni għandhom ikunu suġġetti bħala grupp għal vot ta' approvazzjoni mill-Parlament Ewropew. Abbażi ta' din l-approvazzjoni l-Kummissjoni għandha tinħatar mill-Kunsill Ewropew." 1 : Din id-deċiżjoni ttieħdet permezz tal-proċedura bil-miktub